অপারেশন সিঁদুরের সাফল্য, সিডিএস অনিল চৌহানের মেয়াদ বাড়ল

ওয়েবডেস্ক- অপারেশন সিঁদুরের (Oparation Sindoor) সাফল্যের স্বীকৃতি হিসেবে সিডিএস, সেনা সর্বাধিনায়ক অনিল চৌহানের (CDS, Army Chief Anil Chauhan) চাকরির মেয়াদ বাড়ানো হল। আরও আট মাস চাকরির মেয়াদ বৃদ্ধি করল কেন্দ্র। ২০২৬ সালের মে মাস পর্যন্ত তিন সমন্বয়ক তথা সেনা সের্বাধিনায়ক পদেই বহাল থাকবেন অনিল চৌহান। ২০২২ সালের ২৮ অক্টোবর প্রায় ৪০ বছর ভারতীয় সেনার (Indian Army) বিভিন্ন পদে কাজ করার পর এবার তিন সেনার সর্বোচ্চ পদে বসেন লেফটেন্যান্ট জেনারেল অনিল চৌহান। চলতি মাসে তাঁর মেয়াদ শেষ হওয়ার কথা ছিল। সেই মেয়াদ বাড়ানো হল।

বুধবার কেন্দ্রের নিয়োগ কমিটি এক বিজ্ঞপ্তি দিয়ে জানিয়েছে, ২০২৬ সালের ৩০ মে পর্যন্ত সেনা সর্বাধিনায়কের পদেই থাকবেন জেনারেল অনিল চৌহান। একই সঙ্গে তিনি কাজ করবেন সেনার সচিব হিসাবে।

এই চিফ অফ ডিফেন্স স্টাফ পদটি দেশের নিরাপত্তার জন্য সবচেয়ে গুরুত্বপূর্ণ পদ।

তিন সেনার মধ্যে সমন্বয়সাধন থেকে শুরু করে গুরুত্বপূর্ণ সিদ্ধান্তের ভার থাকে সিডিএসের উপর। বিশেষজ্ঞদের ধারণা, এ হেন গুরুত্বপূর্ণ পদে রয়েছেন অনিল চৌহান। সেই অভিজ্ঞতাকেই স্বীকৃতি দিতে চাইছে প্রতিরক্ষামন্ত্রক।

আরও পড়ুন- ৩১ জানুয়ারির আগেই শেষ করতে হবে নির্বাচন! নির্দেশ সুপ্রিম কোর্টের

লেফটেন্যান্ট জেনারেল চৌহান প্রায় ৪৫ বছর ধরে সেনার সঙ্গে যুক্ত। কাশ্মীরে অনুপ্রবেশ রোখার ক্ষেত্রে তাঁর বিশেষ অভিজ্ঞতা রয়েছে তাঁর ঝুলিতে। সেনার বিভিন্ন কমান্ডের দায়িত্ব তিনি অসীম দক্ষতার সঙ্গে সামলেছেন।

অপারেশন সিঁদুর অভিযানে পাকিস্তানকে মোক্ষম জবাব দিয়েছে সেনা। প্রধানমন্ত্রী একাধিকবার ভারতীয় সেনার প্রশংসা, তাঁদের দক্ষতার কথা তুলে ধরেছেন। অপারেশ সিঁদুরের নিখুঁত এয়ার স্ট্রাইক আজ শুধু দেশ নয়, গোটা বিশ্ব জানে। ভারতীয় সেনা যে কী করতে পারে, তা আজ গোটা বিশ্বের সামনে রয়েছে। সেই সেনা দক্ষতাকেই স্বীকৃতি দিল মোদি সরকার।

দেখুন আরও খবর-